Aarhus: Forestil dig at du står midt på en fodboldbane. Gang så banens størrelse med 140.

Så har du en idé om, hvor meget Aarhus Havn kan komme til at vokse over de næste 30 år.

Det er i hvert fald, hvad havnens ledelse ønsker. En helt ny molearm og nye kajer ud i havet mod øst (Yderhavnen), som vil forøge erhvervshavnens nuværende areal med omkring en tredjedel.

SE FØR/EFTER BILLEDER I BUNDEN AF ARTIKLEN (BEDST PÅ EN STOR SKÆRM).

Nu er de første visualiseringer af, hvordan sådan en udvidelse kan komme til at se ud, blevet offentliggjort.

Det er ikke færdige planer, men derimod en måde at konkretisere det kommende megaprojekt og dermed debatten.

Eksempelvis vil det fra Strandvejen og Tangkrogen blive en del sværere at få øje på Skødshoved på den modsatte side af bugten.